Thomas Day

Thomas Day (22. kesäkuuta 1748 Lontoo – 28. syyskuuta 1789 Barehill, Berkshire) oli englantilainen kirjailija ja tunnettu orjuuden vastustaja.

Day oli varakas ja omituinen. Hän toimi aktiivisesti poliittisissa kampanjoissa korruption vastustamiseksi ja orjuuden kieltämiseksi, ja sai näissä tukea muilta Lunar societyn jäseniltä.

Day oli varakkaiden vanhempien lapsi, joka osoitti jo nuorena empatiaa köyhiä ja eläimiä kohtaan. Hän opiskeli Oxfordissa ja viehättyi Jean-Jacques Rousseaun ajatuksista. Hän yritti kasvattaa itselleen rousseaulaisten ihanteiden mukaisen vaimon, ja adoptoi tätä varten kaksi orpotyttöä. He eivät kuitenkaan osoittautuneet sopiviksi. Day löysi kuitenkin samanhenkisen vaimon, joka suostui askeettiseen elämäntyyliin.

Vuonna 1773 Day julkaisi runon The Dying Negro ("kuoleva neekeri) jolla hän hyökkäsi orjuutta vastaan. Runosta tuli hyvin suosittu. Hän osi maatilan Essexistä, ja käytti suuren osan varallisuudestaan maanviljelyksen kehittämiseen ja maatyöläistensä olojen parantamiseen. Vuonna 1783 Day julkaisi lastenkirjan Sandford and Merton jolla hän pyrki levittämään aatteitaan. Kirjasta tuli hyvin suosittu. Vuonna 1789 Day yritti kouluttaa hevosta lempeydellä, mutta hevonen heitti hänet selästään ja Day sai surmansa.

Lähteet 

Brittiläiset orjuuden vastustajat
Englantilaiset kirjailijat
Vuonna 1748 syntyneet
Vuonna 1789 kuolleet